Aèr klonyo

Aèr klonyoSaidi, Ridwan. (2007). Glosari Betawi: Kamus kata-kata, nama, dan peristiwa dari zaman prasejarah hingga zaman moderen. Betawi Ngeriung. h. 2. (hurup Arab Gundul: اير کلوڽو; Prasman: Eau de Cologne 'aèr deri Kèlen') atawa aèr wangiBatten, C. J. (1868). De Djoeroe Basa Betawi: Eenvoudige Bataviaasch-Maleisch woordenverzameling. H. M. van Dorp. h. 177. (hurup Arab Gundul: اير واڠى) ada satu peralatan bebersih, minyak wangi ala Kèlen, Negeri Dèt. Wayah gini, ni istilah dipaké bakal ramuan wewangian dengen kegantingan sekitaran 2-5% minyak asiri. Aèr klonyo bisa' dipaké lanang atawa wadon.

 Bahan 
Di bahan dasar sulingan ètanolnya (70-90%), aèr klonyo ngandung campuran miyak sitrus, masup juga sitrun, jeruk tanjahJeruk tanjah (hurup Arab Gundul: جروق طنجه) – tangerine (Indo.); tangerine (Ing.)., jeruk bèrgamot, jeruk limo, jeruk manisJeruk manis (hurup Arab Gundul: جروق مانيس) – limau gedang (Indo.); grapefruit (Ing.); jeruk manis (Jw.)., èn néroli. Aèr klonyo juga' bisa ngandung lapèndelLapèndel (hurup Arab Gundul: لافندل) – lavender (Indo.); lavender (Ing.); lavendel (Wld.)., rosemarènRosemarèn (hurup Arab Gundul: روسمارين) – rosemari (Indo.); rosemary (Ing.); rozemarijn (Wld.)., tèmTèm (hurup Arab Gundul: تيم) – timi (Indo.); thyme (Ing.); tijm (Wld.)., minyak daon jerukMinyak daon jeruk (hurup Arab Gundul: ميڽق داؤن جروق) – petitgrain (Ing.)., èn melati.

 Sejarah 
Aèr klonyo entu minyak wangi spirtus-sitrus nyang diluncurin di Kèlen tahon 1709 ama Giovanni Maria Farina (1685-1766), atu ahli minyak wangi Itali dari Santa Maria Maggiore Valle Vigezzo, Itali. Tahon 1708, Farina nyuratin abangnya Jean Baptiste: "Nih, gua udah nemuin wewangian nyang ngèlingin gua ama pagi musim kembang di Itali, kembang narsis gunung, èn mekaran jeruk abisnya ujan".Eckstein, Markus; Sykes, John (2009). Eau de Cologne: Farina's 300th Anniversary. Cologne: J. P. Bachem. ISBN 978-3-7616-2313-8. h. 8. Mangka, dia namain dah tu wewangian Eau de Cologne, lantaran dia punya tempat tinggalnya nyang baru itu waktu. 

Aèr klonyo nyang asli nyang diramu ama Farina, awalnya, cuman dipaké jadi minyak wangi biasa èn dianter-anterin ke "ampir orang priyayi punya rumah di Èropa". Selebaran inpormasi Musium Wewangian Farina di Kèlen Dia punya kegapaan bakal ngasilin atu wewangian nyang ajeg nyang ngandung lusinan saritunggalSaritunggal (hurup Arab Gundul: سريتوڠݢل) – monoessence (Ing.). itu waktu jadi sènsasi. Pas perdagangan bébas udah diterepin di Kèlen ama Pemerèntahan Prasman selamanya tahon 1797, keberasilan aèr klonyo mancing bejibun-jibun pengusaha punya minat bakal ngejual dia punya minyak wangi bikinannya paké nama Eau de Cologne, hata juga' bawa-bawa nama Farina. 

Giovanni Maria Farina punya racikan udah diproduksi di Kèlen sedari tahon 1709 ama maskepé Farina gegenüber (tèhenoper)Tèhenoper (hurup Arab Gundul: تيهنوفر) – 'lawannya'; tegenover (Wld.). dem Jülichs-Platz èn ampé sekarang masing jadi resia. Dia punya toko di Obenmarspforten buka' tahon 1709 èn sekarang jadi pabrik wewangian paling bangkot seantèro dunia. Aèr klonyo laènnya, kaya' Klonyo 4711 nyang mashur, dinamain deri dia punya lokasi di Jalan Glockengasse no. 4711, èn ada punya nama sama, cuman béda bau doang. Tahon 1806, Jean Marie Joseph Farina, Giovanni Maria Farina (1685–1766) punya cicit misan, ngebuka' usaha dagang minyak wangi di Parés nyang entarnya ngembang jadi Roger & Gallet, nyang ada punya hak bakal Eau de Cologne extra vielle 'aèr klonyo lebi tua', sebagé bédaannya deri Eau de Cologne deri Kèlen. 

Eau de Cologne atawa aèr klonyo sekarang jadi istilah umum. 

 Ruju'an